पाएं अपने शहर की ताज़ा ख़बरें और फ्री ई-पेपरडाउनलोड करें
दवा लेने के लिए मेडिकल स्टोर्स पर भीड़ तो वहीं बैंकों के सामने रुपए निकालने वालों की लंबी कतारें... यही नहीं समर्थन मूल्य खरीदी केंद्रों पर भी ट्रैक्टर-ट्रालियों की लंबी लाइन लगी हैं। इधर कोरोना संक्रमण की रफ्तार थमने का नाम नहीं ले रही है। कई लोगों की मौत हो चुकी है फिर भी लोग हैं कि उन्हें कोरोना का भय ही नहीं है। कहीं पर भी सोशल डिस्टेंस का पालन नहीं हो पा रहा है। हर जगह लापरवाही दिखाई दे रही है लेकिन लोग खुद इसके लिए जागरुक नहीं हो रहे हैं। कोरोना संक्रमण इस तेजी से फैल रहा है कि पूरे जिले में हर रोज 200 से 300 संक्रमित मिल रहे हैं। इसके बाद भी ये लापरवाही संक्रमण को बढ़ाएगी।
जिलेभर में की जा रही सख्ती लेकिन कहीं पर भी अमल नहीं : कोरोना को लेकर जिलेभर में प्रशासन सख्ती कर रहा है लेकिन कई जगहों पर इसका अमल नहीं हो पा रहा है। सुबह से जब मेडिकल दुकानें खुलती हैं तो यहां पर इस कदर दवा लेने वालों की भीड़ हो रही है कि यहां पर व्यवस्था बनाने के लिए कोई भी जिम्मेदार नहीं दिखाई दे रहा है। जब तक इस पर रोक नहीं लगाई जाती तब तक संक्रमण को रोकने में काफी कठिनाई हो सकती है।
बैंकों पर रोज उड़ रही सोशल डिस्टेंसिंग की धज्जियां
प्रशासन और पुलिस की सख्ती के चलते मुख्य बाजार में भीड़भाड़ तो कम हो गई है लेकिन बैंकों के सामने लोगों का जमघट देखा जा रहा है। सैकड़ों लोगों की भीड़ सुबह से ही बैंकों के बाहर देखी जा रही है। कहीं पर भी सोशल डिस्टेंस का पालन नहीं हो पा रहा है। इस प्रकार के हालात दोराहा, अहमदपुर, श्यामपुर जिला सहकारी बैंकों सहित केंद्रीय बैंकों के गेट पर देखे जा रहे हैं। यहां पर किसानों की भीड़ देखी जा रही है। यहां कई लोग बिना मास्क लगाए भी नजर आ रहे हैं। प्रशासन और पुलिस इतनी सख्ती कर रहा है लेकिन फिर बैंकों के बाहर कहीं पर भी इसका असर नहीं देखा जा रहा है। पास-पास लोग खड़े देखे जा रहे हैं। ऐसे में ना जाने कितने लोग संक्रमित हो जाएंगे। बैंकों के बाहर किसान बड़ी संख्या में रुपए निकालने पहुंच रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn